Pandemic

***Pandemic*** er et samarbeidsbrettspill designet av Matt Leacock og utgitt av Z-man Games, først utgitt i 2008. 

Spillet er for to til fire spillere. Disse skal samarbeide for å forhindre at fire ulike pandemier sprer seg i verden. Spillerne får ulike roller og må holde sykdommene i sjakk samtidig som de må forske frem en kur for hver sykdom.

*Pandemic* er blitt nominert til og blitt tildelt flere brettspillpriser, inkludert en Spiel des Jahres-nominasjon og en kåring til «Årets spill» ved Golden Geek Awards, begge i 2009.

## Spillmekanikk

### Oppsett
Spillbrettet plasseres på en overflate (som et bord), så trekker man tre ganger tre «pandemikort» og plasserer henholdsvis tre, to og en kube i byene som vises på kortene. Utbrudds- og infeksjonsmarkørene plasseres på brettet, mens markørene for kurer legges ved sine felt. Hver spiller får så et rollekort, og spillerkort (to spillere: 4 kort, tre: 3, fire: to). Man velger så hvor mange empedimikort man vil spille med (4–6), flere kort øker vanseklighetsgraden. Spillerkortene deles så i like mange bunker som antall epedimikort. Et av disse stokkes inn i hver av bunkene, og bunkene legges oppå hverandre. Tilslutt plasseres en forskningsstasjon i Atlanta – der Centers for Disease Control and Prevention holder til – alle spillerne begynner her.

### Roller
Det finnes fem roller, og hver spiller trekker en av disse i starten av hvert spill. Rollene gir hver spiller en fordel:
* Medic – Fjern alle kuber av en farve for en handling, etter kuren er funnet trenger medic bare være i byen.
* Reasearcher – Gi eller få et kort av en medspiller i en hvilken som helst by, samme hvilken. Dette koster fremdeles en handling per kort.
* Dispathcer – Flytt andres brikker i stedet for din egen. Du kan og fly brikker til en by hvor det allerede står en brikke.
* Scientist – I stedet for fem kort så trengs bare fire for å finne en kur.
* Operations Expert – Bygg forskningsstasjon i byen du står i.

### Spillerhandlinger
Hver runde har en spiller fire handlinger. Totalt har en åtte handlinger å velge i, og man kan velge samme flere ganger.
Det finnes fire flyttehandlinger:
* Gå til en naboby.
* Fly fra en forskningsstasjon til en annen.
* Levere inn et spillerkort og fly til byen på kortet fra en valgfri by.
* Levere inn et spillerkort og fly fra byen på kortet til en valgfri by.

Og fire spesialhandinger:
* Bygge forskningsstasjon med å levere inn spillerkortet til byen du står i.
* Finne en kur i en av farvene med å levere inn fem spiller kort av den farven i en by med forskningsstasjon. Dette markeres ved å legge en markør på rett pandemifelt. Hvis man siden fjerner alle kubene i denne farven snus markøren for å markere at den er utryddet. Hvis man da trekker infeksjonskort av denne farven, legges ikke nye kuber ut.
* Gi et spillerkort til en annen spiller. Begge må stå i byen på kortet.
* Fjerne en sykdomskube fra en by. Etter man har funnet kuren, kan man ta alle i en farve i byen.

### Spillerkortene
Etter de fire handlingene trekker spilleren trekker to spillerkort. Denne bunken består av et kort for hver by (48 totalt), 5 Special Event-kort, dessuten stokker man inn 4 til 6 epidemikort. Disse kortene avgjør vanskelighetsgraden, jo flere jo vanskeligere.  Bunken deles i like mange deler som det er slike kort, og et stokkes inn i hver del, før delen legges oppå hverandre igjen.

Når en spiller trekker et epidemikort så gjør man tre ting:
* Først tas et nytt infeksjonskort fra bunnen av bunken, og plasserer tre kuber i denne byen. 
* Så økes flyttes infeksjonsmarkøren et hakk.
* Tilslutt stokkes de brukte infeksjonskortene, inkludert det som akkurat ble trukket. Disse legges så på toppen av bunken igjen, slik at de blir trukket først.

### Infeksjonskortene
Tilslutt på turen trekker spilleren det antall kort som infeksjonsmarkøren viser (2-4). Det legges så en ekstra sykdomskube ut hver av disse byene. Hver by kan ha opptil tre kuber av samme farve, den fjerde fører til et utbrudd. Skjer dette plasseres i stedet for en kube av farven i alle nabobyene. Disse byene kan også få utbrudd hvis de har tre fra før, men sykdom spres ikke tilbake til utgangspunktet.
For hvert utbrudd flyttes utbruddsmarkøren et hakk.

### Seier eller nederlag?
Spillerne vinner når man har funnet kuren for alle fire pandemiene. Man trenger ikke fjerne alle sykdomskubene fra brettet. 
Spillet vinner på flere måter:
* Når en spiller ikke kan trekke nok spillerkort.
* Hvis man ikke har nok sykdomskuber i en farve.
* Hvis man får mer enn åtte utbrudd.

## ''Pandemic: On the Brink''
*Pandemic: On the Brink* er en utvidelse til *Pandemic*, som ble utgitt i i 2009 og introduserte tre nye varianter som kan spilles enkeltvis eller flere på en gang. I tillegg kom flere nye rollekort og special event. Virulent Strain gjør at en av pandemiene oppfører seg uforutsigbart og blir ekstra vanskelig å ta knekken på. Mutation Challenge introduserer en femte pandemi som oppfører seg helt andreledes enn de vanlige fire. Bio-Terrorist Challenge setter en av spillerne opp mot resten.

## Utmerkelser

* Nominert til Spiel des Jahres i 2009
* Kåret til «Årets spill» ved Golden Geek Awards i 2009
* Kåret til «Beste familiespill» av *Games Magazine* i 2009

## Referanser


## Eksterne lenker
* 
*